Document ID: 31993R1552

NEUVOSTON ASETUS (ETY) N:o 1552/93,
annettu 14 päivänä kesäkuuta 1993,
tukijärjestelmästä tiettyjen peltokasvien viljelijöille annetun asetuksen (ETY) N:o 1765/92 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 42 ja 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon talous- ja sosiaalikomitean lausunnon(3),
sekä katsoo, että
asetuksella (ETY) N:o 569/76(4) neuvosto otti käyttöön muuta pellavaa kuin kuitupellavaa koskevat erityistoimenpiteet,
tämän tuotannon ominaispiirteet vastaavat tiettyjen asetuksella (ETY) N:o 1765/92(5) käyttöönotetun tukijärjestelmän piiriin kuuluvien tuotteiden tuotannon ominaispiirteitä; markkinoiden tasapainon edistämisen takaamiseksi pellavansiementen viljely olisi lisättävä asetuksella (ETY) N:o 1765/92 käyttöönotettuun tukijärjestelmään kuuluvien viljelykasvien joukkoon ja tämä kasvi olisi poistettava asetuksella (ETY) N:o 569/76 säädetystä järjestelmästä,
asetuksella (ETY) N:o 1765/92 käyttöönotettuun tukijärjestelmään tiettyjen peltokasvien viljelijöille sovelletaan tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä 27 päivänä marraskuuta 1992 annetussa neuvoston asetuksessa (ETY) N:o 3508/92(6) annettuja sääntöjä; tämän vuoksi tätä järjestelmää sovelletaan myös muuhun kuin kuitupellavaan markkinointivuodesta 1994/95 lähtien, ja
voimassa olevasta järjestelmästä tällä asetuksella käyttöön otettuun järjestelmään siirtymisen helpottamiseksi olisi annettava erityissäännökset markkinointivuotta 1993/94 varten, samalla kun toteutetaan asianmukaisia toimenpiteitä tämän sektorin kustannusten hallitsemiseksi ottaen huomioon viime markkinointivuotena viljellyt alat,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1765/92 seuraavasti.
1) Lisätään seuraava 6 a artikla:
"6 a artikla
1. Muulle pellavalle kuin kuitupellavalle myönnetään hehtaarikorvaus.
2. Markkinointivuodeksi 1993/94 tämän korvauksen määräksi vahvistetaan 85 ecua kerrottuna viljojen alueellisella tuotoksella, joka määrätään ottamatta huomioon maissin tuotosta niillä alueilla, joilla maissiin sovelletaan erillistä tuotosta.
Jos yhteisössä vuonna 1993 korjattavaksi viljeltävä ala ylittää 266 000 hehtaaria, korvausta alennetaan tätä ylitystä vastaavasti. Tämän korvauksen myöntäminen ei edellytä pellonpoistovelvoitetta.
3. Seuraavia markkinointivuosia varten korvaus vahvistetaan perustamissopimuksen 43 artiklan 2 kohdassa määrättyä menettelyä noudattaen.
4. Korvaus myönnetään ainoastaan, jos pellavansiemenet tuotetaan muiden pellavalajikkeiden siemenistä, kuin niistä, jotka on tarkoitettu pääasiassa asetuksen (ETY) N:o 1308/70(7*) 1 artiklassa tarkoitettujen kuitujen tuottamiseen.
2) Korvataan 10 artiklan 1 kohta seuraavasti:
"1. Viljasta, valkuaiskasveista ja pellavansiemenistä maksettava korvaus samoin kuin pellonpoistovelvoitteen nojalla maksettava korvaus maksetaan sadonkorjuuta seuraavan lokakuun 16 päivän ja joulukuun 31 päivän välisenä aikana."
3) Korvataan 15 artiklan 2 kohta seuraavasti:
"2. Markkinointivuodesta 1994/95 alkaen neuvosto voi perustamissopimuksen 43 artiklan 2 kohdassa määrätyn menettelyn mukaisesti päättää, että öljykasveista maksettavia korvauksia koskevia säännöksiä sovelletaan myös valkuaiskasveihin ja muuhun kuin kuitupellavaan."
4) Lisätään seuraava 17 a artikla:
"17 a artikla
1. Muuta pellavaa kuin kuitupellavaa koskevat siirtymäkauden toimenpiteet markkinointivuodeksi 1993/94 annetaan asetuksen N:o 136/66/ETY 38 artiklassa säädetyn menettelyn mukaisesti.
2. Tämän asetuksen säännökset tuesta muun pellavan kuin kuitupellavan viljelijöille korvaavat asetuksen (ETY) N:o 569/76 säännökset markkinointivuotena 1993/94 ja sen jälkeisinä markkinointivuosina kylvettyjen tuotteiden osalta."
5) Lisätään asetuksen liitteeseen I seuraava viljelyskasvi:
TAULUKON PAIKKA
2 artikla
Tämä asetus tulee voimaan kolmantena päivänä sen jälkeen kun se on julkaistu Euroopan yhteisöjen virallisessa lehdessä.
Sitä sovelletaan markkinointivuodesta 1993/94.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 14 päivänä kesäkuuta 1993.

Labels: 11
17
6